ভিন রাজ্যে কাজে গিয়ে মর্মান্তিক ঘটনার শিকার বীরভূমের ২ পরিযায়ী শ্রমিক

মনা বীরবংশী, বীরভূম: ফের ভিন রাজ্যে পরিযায়ী শ্রমিকের (Migrant Workers) কাজে গিয়ে অস্বাভাবিক মৃত্যু দুই যুবকের। দুজনেই বীরভূমের (Birbhum) নানুর বিধানসভার (Nanoor Assemble) দাসকল গ্রাম-কড়েয়া ২ নং অঞ্চলের পাটনীল গ্রামের বাসিন্দা ছিলেন। নানুরের দুই যুবকের চেন্নাইয়ে গ্যাস সিলিন্ডারে বিস্ফোরণে মৃত্যু! প্রশাসনিক ও দলগত ভাবে সহযোগিতার হাত বাড়িয়ে দিতে নিহতদের বাড়িতে বীরভূম জেলা পরিষদের সভাধিপতি কাজল শেখ।

বীরভূমের নানুর বিধানসভার কসবা অঞ্চলের আদিবাসী সম্প্রদায় যুবক পরিযায়ী শ্রমিক প্রতীক হেমব্রমের রক্তাক্ত দেহ উদ্ধার হয় উত্তরপ্রদেশের রেললাইন থেকে। বাঙালি বলেই খুন! অভিযোগ তুলেছিল তৃণমূল ও পরিবার।

সেই ঘটনার রেশ কাটতে না কাটতেই আবারো নানুরের দুই যুবক পরিযায়ী শ্রমিকের অস্বাভাবিক মৃত্যু চেন্নাইয়ে।

আরও পড়ুন- বিএলএ দিতে পারেনি ISF! ফর্ম ফিল আপ করাচ্ছেন নওশাদ নিজেই

স্থানীয়ভাবে খবর, ইউসুফ সেখ, বয়স- ২৫ বছর,বাবু সেখ বয়স-২৬ বছর, পরিযায়ী শ্রমিক চেন্নাইয়ে কর্মরত অবস্থায় শুক্রবার সন্ধ্যায় তাদের আকস্মিক মৃত্যু হয়েছে। প্রাথমিকভাবে জানা গেছে গ্যাস সিলিন্ডার বিস্ফোরণে মৃত্যু হয়েছে।

এদিন বীরভূম জেলা পরিষদের সভাধিপতি কাজল শেখ (Kajal Sheikh) পৌঁছান নিহত ২ যুবকের বাড়িতে। প্রশাসনের সহযোগিতায় মরদেহ আনার ব্যবস্থা করা হচ্ছে।

কাজল শেখ জানান, নানুরের দাসকলগ্রাম অঞ্চলের এই দুই যুবক চেন্নাই পরিযায়ী শ্রমিকের কাজে গিয়েছিল। গতকাল সন্ধ্যায় সেখানে সিলিন্ডার বিস্ফোরণে মৃত্যু হয়েছে। মৃত্যুর সঠিক কারণ কি? ধোঁয়াশা রয়েছে! দুটি পরিবারই অত্যন্ত গরিব। মাথার উপর ছাদ নেই।

কেন্দ্রীয় সরকার বাংলা আবাস যোজনা প্রকল্পের টাকা আটকে রেখেছে। তাই এদের বাড়ি হয়নি। সংসার নির্বাহ ও বাড়ির উন্নতির জন্যই পাড়ি দিয়েছিল চেন্নাইতে। মর্মান্তিক মৃত্যু হয়েছে। আমরা দলগত ও প্রশাসনিকভাবে সমস্ত রকমের সহযোগিতার হাত বাড়িয়ে দিচ্ছি।

দেখুন আরও খবর-